ตั้งครรภ์ได้30สัปดาห์ตรวจเจอเชื้อซิฟิลิส1:4ได้ทำการรักษาโดยฉีดยาเข้าสะโพกอาทิตย์ละครั้ง 3อาทิตย์หลังจากนั้น1เดือนได้ทำการเจาะเลือดใหม่แต่ค่ายังยุที่เดิม1:4แต่บอกแค่ว่าให้ติดตามผลอีกทีตอนคลอดแบบนี้ต้องทำการรักษาใหม่หรือเปล่าแล้วทำไมค่าเลือดถึงยุที่เดิม
สวัสดีค่ะ ซิฟิลิสเป็นโรคติดต่อทางเพศสัมพันธ์ชนิดหนึ่ง เกิดจากเชื้อแบคทีเรียชนิดเกลียว จะเป็นภาวะอันตรายที่ต้องรักษาในหญิงตั้งครรภ์เนื่องจากมันสามารถผ่านจากแม่สู่ลูกได้ในระหว่างการคลอดบุตรและขณะตั้งครรภ์การวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษา หลังการรักษาครบแล้วประมาณ 3-6 เดือน ระดับภูมิคุ้มกันในร่างกายดังที่กล่าวไปข้างต้น ควรลดลง 4 เท่า คือแพทย์จะมีค่าเดิมของเรา แล้วก็ค่าของเราหลังการรักษามาเปรียบเทียบกันค่ะ ถ้าลดไม่ได้ตามเกณฑ์นี้ถือว่ารักษาล้มเหลว ต้องเริ่มให้ยาใหม่ และอาจต้องเจาะน้ำไขสันหลังมาดูเพิ่มเติมด้วยว่าซิฟิลิสได้ลุกลามไปยังระบบประสาทหรือยังค่ะกรณีนี้ผลเลือดที่ให้มา มีระดับเชื้ออยู่ค่อนข้างน้อย และยังไม่ถึงเวลา 3 เดือนที่ร่างกายจะกำจัดเชื้อออกไปได้หมด แพทย์จึงยังติดตามอาการต่อไปก่อน ถ้าค่าเลือดยังไม่ลงจริงอาจจะต้องเริ่มยาใหม่ และในกรณีนี้ควรตรวจคัดกรองซิฟิลิซในบุตรด้วยค่ะ